**IZVJEŠĆE O RADU ETNOGRAFSKOG MUZEJA SPLIT U 2017. GODINI**

**(SAŽETAK)**

Zbirke Etnografskog muzeja Split brojnije su za 80 novih predmeta od kojih je 77 darovano, dok su 3 otkupljena. Ukupno su inventirana 254 muzejska predmeta. Kroz redovitu razmjenu, kupnju ili darovanje nabavljeno je 100 primjeraka knjiga i časopisa. Od listopada protekle godine traje intenzivan rad na novome stalnom postavu, odobrenom od Hrvatskog muzejskog vijeća pri Ministarstvu kulture RH 2011. godine.

Na zahtjev Ministarstva kulture, a za potrebe registra kulturnih dobara, napravljena je brojčana revizija zbirki i utvrđeno stanje muzejske građe prema zbirkama. Izvršena je revizija predmeta Likovne zbirke, kontrola popisa Zbirke tradicijskih glazbala, Zbirke kućnog inventara i Zbirke tradicijskog rukotvorstva, revizija *Zbirki Slavonije i Baranje* te *Središnje Hrvatske*, završeno je Privremeno izvješće o reviziji Z*birke narodnih nošnji Makedonije i Kosova*, izvršena revizija Zbirke tekstila iz Bosne i Hercegovine, izvršena je revizija Zbirke rekonstruiranih nošnja, pripremljeno Privremeno izvješće o reviziji Zbirke tradicijskog gospodarstva. Muzej je dovršio osnovni upis cjelokupnog fundusa u računalni program M++ te napravio obveznu reviziju istoga (što je bila zakonska obveza), te rezultate revizije poslao Ministarstvu kulture i Službi za kulturu, umjetnost i staru gradsku jezgru.

Publicistička djelatnost stručnih djelatnika:

Ban, Tanja. 2017. *Škrinje u tradicijskoj kulturi Dalmacije.* Ethnologica Dalmatica 24, 119-135.

Meštrović, Iva. 2017. *Osnivanje i počeci djelovanja fototeke Etnografskog muzeja Split*. Ethnologica Dalmatica 24, 153-165.

Meštrović, Iva ; Vojnović Traživuk, Branka. 2017. *Etnografski opus fotografa Stühlera*. Split : Etnografski muzej.

Premuž Đipalo, Vedrana. 2017. Nematerijalna baština i doprinos muzejskih edukativnih programa. U *Relacije i korelacije*, uredili Dujmović Danko, Lončar Uvodić Lorka i Mirjana Margetić. Zagreb : Hrvatsko muzejsko društvo, 157-162.

Vojnović Traživuk, Branka. 2017. *Prikaz izdanja Etnografskog muzeja Split 2016. godine*. Ethnologica Dalmatica 24, 167-178.

Recenzije knjiga i članaka: recenzije za časopis Etnološka istraživanja, EMZ, recenzija i predstavljanje knjige „Katalog slika Etnografskog muzeja u Zagrebu“, autorice dr.sc. Zvjezdane Antoš, recenzija teksta Barbare Margaretić o maramama iz Dubrovačkog primorja (Svečeni *ubrusci iz Dubrovačkog primorja*) za Zbornik dubrovačkih muzeja.

Izložbe postavljene u prostoru Muzeja

Izložba EMS „OdraSTanje 60-ih i 70-ih“, EMS, od 26. siječnja do 23. travnja

Izložba Glazbene škole Josipa Hatzea i EMS, „Sjećanje na Marija Peručića“, EMS, od 20. do 25. travnja

Izložba Etnografskog muzeja u Zagrebu „Dim – priča o duhanu“, EMS, od 28. travnja do 25. lipnja

Izložba Posudionice i radionice narodnih nošnji - Zagreb „Narodne nošnje kroz objektiv Toše Dabca“, od 30. lipnja 24. rujna

Izložba EMS „Afrika Gorana Jovića (Iz Dalekih Svjetova)“, EMS, od 28. rujna 2017. do 22. siječnja 2018.

Izložba Udruge Polonez „Tragovi Poljaka u Dalmaciji“, EMS, od 20. do 28. listopada

Izložbe Muzeja postavljene u drugim prostorima

„Himalaja Stipe Božića“, Škraping, Tkon, Pašman, od 28. veljače do 5. ožujka

 „Slatko je, med nije; grko je, pelin nije“, Muzej općine Jelsa, od 22. ožujka. do 11. lipnja

„OdraSTanje 60-ih i 70-ih“, Galerija Sikirica, Sinj, od 22. rujna do 20. listopada

Izložbe u pripremi

*Etnografski opus fotografa Stühlera*

Izložba o tradicijskom vinogradarstvu i vinarstvu Dalmacije

Izdavačka djelatnost:

Katalog izložbe *Afrika Gorana Jovića*

Časopis *Ethnologica Dalmatica* vol. 24

EDUKATIVNA DJELATNOST

Naziv radionice broj održanih radionica

1. Radionice uz izložbu „Odrastanje 60-ih & 70-ih“ 18 radionica

2. Nonina škrinja 7 radionica

3. Naučiti tkati, pametno je znati 2 radionice

4. Pogodi tko sam 2 radionice

5. Odjeća u prošlosti 7 radionica

6. Kakav krasan nakit 11 radionica

7. Uskrsna radionica 2 radionice

9. Kamene priče 4 radionice

10. Zaplovimo! 2 radionice

12. Božićna priča 9 radionica

13. Pitalica neskitalica 10 radionica

14. Afrička priča 19 radionica

15. Grataž tehnika – čipka 3 radionice

Edukativne akcije

“Juhuu! Praznici su, idemo u muzeje! Tijekom trajanja akcije koja se održava na nivou grada Splita održano pet tematski različitih radionica. Sudjelovalo 150 djece. / siječanj 2017.

22. EMA (Edukativna muzejska akcija) u organizaciji Sekcije za muzejsku pedagogiju i kulturnu akciju Hrvatskog muzejskog društva povodom obilježavanja Međunarodnog dana muzeja, akcija naziva - TAJNE (25. 04. - 18. 05. 2017.) Opis akcije: „Tajne moga grada“ - Tijekom ovogodišnjeg programa upoznali smo se s nekadašnjim težačkim naseljem Radunica koje se nalazi u blizini Etnografskog muzeja Split. Radionica je uključivala odlazak u Radunicu i radionicu u prostoru muzeja. Sudjelovalo: 35 djece

U sklopu Ljetnog kazališta za djecu održane dvije radionice Pitalice neskitalice. Sudjelovalo 18 djece.

Ostvarene suorganizacije predavanja tijekom 2017. godine:

EMS i IIC-Hrvatska grupa, Goran Nikšić: Konzervatorski zahvati u Dioklecijanovoj palači, 25. siječnja

EMS i IIC-Hrvatska grupa, Davor Gazde: Predstavljanje jednog renesansnog ormara – konzervatorski koncept obnove kroz model varijabilne percepcije njegovih slojevitosti, 27. ožujka

EMS i IIC-Hrvatska grupa, **Lana Kekez: Nekoliko primjera konzervatorsko-restauratorskih zahvata: drveni polikromirani oltari dalmatinskih crkava, 27. travnja**

predavanje Andreje Matoković iz Muzeja otoka Brača „Vunena štorija“, 27. travnja, EMS

Hrvatska udruga Benedikt u suradnji s EMS, predavanje Ruže Marić „Uloga Gradskog muzeja Vukovar u očuvanju baštine i vraćanju memorije grada nakon razaranja Vukovara 1991. u Domovinskom ratu“ u sklopu „Tjedna sjećanja na Vukovar i Škabrnju (11. – 20. studenog 2017.)“, Benediktinski samostan, 14. studenog

Koncerti i priredbe

Muzejsko ljETNO/jesensko događanje 2017.

1. MAG i EMS, Mandolinski trio (Ivana Kenk Kalebić, Stela Ivanišević, Lucija Botica), 18. ožujka, u organizaciji Udruge mladih akademskih glazbenika
2. suorganizatori koncertne proslave 90. obljetnice rođenja Johna Coltranea u KUC-u Travno „A Love Supreme“, 20. travnja
3. Koncert Glazbene škole Josipa Hatzea, „Sjećanje na Marija Peručića“, EMS, 23. travnja
4. Glazbeni i umjetnički performans „Consolation“, koncert povodom Međunarodnog dana jazza: Darko Stanojkovski Grappone i učenici Glazbene škole Josipa Hatzea, 30. travnja
5. koncert dua „Expression“ (Saša Nestorović i Darko Stanojkovski Grappone), 6. svibnja, EMS, u sklopu radionice „Umijeće improvizacije“ Glazbene škole Josipa Hatzea
6. Suorganizacija koncerta „My Life“ Matije Dedića, Minje Kuzmanić i Darka Stanojkovski Grapponea, KUC Travno - Zagreb, 26. svibnja
7. Koncert učenika POGŠ „Boris Papandopulo“, 2. lipnja
8. Proslava 107 godišnjice osnutka Etnografskog muzeja Split:

- 30. lipnja, dvorište Božičević, koncert Jazz banda Glazbene škole Josipa Hatzea

- 1. srpnja, dvorište Božičević, koncert tradicijskih napjeva Šokadije Ženskog vokalnog ansambla „Zwizde“

- 2. srpnja, dvorište Božičević, koncert Marije Bašić Markotić (flauta) i Ivanke Prusac (gitara)

- 3. srpnja, Severova 1, predavanje Goranka Horjan, ravnateljice Etnografskog muzeja – Zagreb: „Izazovi u korištenju EU fondova za obnovu muzeja. Primjer - projekt Etnografskog muzeja u Zagrebu: Obnovljena baština za pametan i održiv razvoj u hiperpovezanom svijetu“

- 3. srpnja, Trg Iza Vestibula, koncert Mandolinskog orkestra KUD-a Jedinstvo

1. Piano loop festival (dvorište Božičević):
2. Festival „A Love Supreme“ (dvorište Božičević, 23. rujna):
3. „Zlatna večer matematike – Ženstvena matematika – Turistički obilazak matematikom“, EMS, 4. prosinca
4. koncert učenika udaraljkaškog odjela Glazbene škole „Josip Hatze“, EMS, Sveti Nikola 6. prosinca
5. Koncert „We Three from the Sphere“ – „Jammin' Monk“, EMS, 15. Prosinca
6. snimanje CD-a Minje Kuzmanić i Darka Stanojkovski Grapponea „Svaka nota svoje mjesto ima“, 16. - 17. prosinca

UKUPAN BROJ POSJETITELJA: Muzej je u 2017. godini ukupno posjetilo 33.771 osoba.